ગુરૂદેવ શ્રી આ.ભગવંત શ્રી ભકિત સૂરીશ્વરજી મ.સા.ની આજ્ઞાને ચરિતાર્થ કરવા પૂ.આ.શ્રી ચંદ્રસાગર સૂરીજી મ.સા.ના વાસક્ષેપ અને આજ્ઞાથી પાટણના મુખ્ય સકલ શ્રી સંઘની સમક્ષ મહોત્સવ રચીને સવંત ૨૦૧૪ વૈશાખ સુદ-૬ના પૂ.શ્રી પ્રેમવિજયજી મ.સ તથા પૂ.શ્રી સુબોધવિજયજી મ.સ. (પ્રેમ સુરિદાદા મોટાભાઈ) ને આચાર્ય પદવી આપવામાં આવી અને આ.શ્રી પ્રેમસૂરી દાદાને આ.શ્રી ભકિતસૂરીજી મ.સા.ના પટ્ટધર જાહેર કરવામાં આવ્યા હતા. પૂજય શ્રી જૈનઆચાર્ય હોવા છતાં સંસ્કૃતિરક્ષા અને રાષ્ટ્રીય અસ્મિતાની સુરક્ષાના પ્રખર હિમાયતી હતા.